Csongrád Város Polgármesterétől

Száma: Önk/38-1/2021.

Témafelelős: Dr. Juhász László jegyző

ELŐTERJESZTÉS

## Csongrád Városi Önkormányzat Képviselő-testületénekhatáskörében eljáró Polgármester döntéséhez

**Tárgy**: Beszámoló Csongrád város 2020. évi közbiztonságának helyzetéről, a közbiztonság érdekében tett intézkedésekről és az azzal kapcsolatos feladatokról

**Tisztelt Képviselő-testület!**

A Kormány az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 27/2021. (I. 29.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, veszélyhelyzetben a települési önkormányzat képviselő-testületének feladat-és hatáskörét a polgármester gyakorolja.

Mindezekre figyelemmel, a következőket terjesztem elő:

A Rendőrségről szóló 1994. évi XXXIV. törvény 8. § (4) bekezdésében foglaltak alapján a rendőrkapitány vagy kijelölt helyettese évente beszámol a rendőrkapitányság illetékességi területén működő települési önkormányzat képviselő-testületének a település közbiztonságának helyzetéről, a közbiztonság érdekében tett intézkedésekről és az azzal kapcsolatos feladatokról.

A Csongrádi Rendőrkapitányság vezetője Csongrád városra vonatkozóan a beszámolót elkészítette. A beszámolóban foglaltakat támogatom, s egyben a Képviselő-testület nevében köszönetemet fejezem ki a Csongrád Városi Rendőrkapitányság vezetőinek, dolgozóinak a 2020. évben végzett eredményes és áldozatos munkájáért.

Csongrád, 2021. április 12.

 Bedő Tamás

 polgármester